খাগড়াছড়িতে যুক্তরাষ্ট্রের তৈরি অস্ত্রসহ ইউপিডিএফকর্মী আটক
খাগড়াছড়ির দুর্গম লক্ষ্মীছড়িতে অভিযান চালিয়ে যুক্তরাষ্ট্রের  তৈরি অস্ত্র ও সরঞ্জামসহ দুজনকে আটক করেছে নিরাপত্তা বাহিনী।







আটককৃত দুই ইউপিডিএফ সদস্য হলেন - লক্ষ্মীছড়ির রাইঙ্গ্যামাছড়ার সুবন্ত চাকমা (২০) ও একই এলাকার দিপঙ্কর চাকমা (২২)।
     
মঙ্গলবার ভোর সাড়ে ৪ টার দিকে গুইমারা রিজিয়নের লক্ষ্মীছড়ি জোন
অধিনায়ক লে. কর্ণেল মো. মিজানুর রহমান মিজানের নেতৃত্বে উপজেলার রাইঙ্গ্যামা ছড়া থেকে তাদেরকে আটক করা হয়।




এ সময় তাদের কাছ থেকে উদ্ধার করা হয় - যুক্তরাষ্ট্রের তৈরী ১টি জি৪-এ১ অস্ত্র, ১টি ম্যাগজিন, ৫৩ রাউন্ড তাজা অ্যামুনেশন, ১টি পোজ, ১টি সিলিং, দুইটি চাঁদা আদায়ের রশিদসহ কয়েকটি মোবাইল।
প্রাথমিক জিজ্ঞাসাবাদে তারা নিজেদেরকে পাহাড়ের আঞ্চলিক সংগঠন ইউনাইটেড পিপলস ডেমোক্রেটিক ফ্রন্ট (ইউপিডিএফ) কর্মী বলে দাবি করেছে বলে জানিয়েছে নিরাপত্তা বাহিনী।
এদিকে ইউপিডিএফের মানিকছড়ি-লক্ষ্মীছড়ি অঞ্চলের সংগঠক সচিব চাকমা আটককৃত দুজনকে নিরীহ গ্রামবাসী বলে দাবি করে এ গ্রেফতারের তীব্র নিন্দা ও প্রতিবাদ জানিয়েছেন।
মঙ্গলবার সংবাদ মাধ্যমে প্রেরিত এক বিবৃতিতে তিনি এই দাবি জানান।
এ সময় ওই দুই যুবককে অবিলম্বে মুক্তি দেয়ার আহ্বান জানায় ইউপিডিএফের মানিকছড়ি-লক্ষ্মীছড়ি অঞ্চলের সংগঠন।

খাগড়াছড়ির দুর্গম লক্ষ্মীছড়িতে অভিযান চালিয়ে যুক্তরাষ্ট্রের তৈরি অস্ত্র ও সরঞ্জামসহ দুজনকে আটক করেছে নিরাপত্তা বাহিনী।